section_heading: Đoković-Nadal
paragraph_text: Đoković i Nadal su igrali jedan protiv drugog 42 puta. Španjolac vodi s 23:19 (2:1 na travi i 14:4 na zemlji, dok je na tvrdoj podlozi 14:7 za Đokovića). Igrali su u 22 završnice i rezultat je 12:10 za Đokovića. Njihovo rivalstvo je označeno kao treće najveće u posljednjem desetljeću (iza rivalstva Federer - Nadal i Sampras - Agassi). Đoković je jedini igrač koji ima više od deset pobjeda nad Nadalom, kao i jedini koji ga je pobijedio sedam puta za redom, i to u sedam završnica (od Indian Wellsa 2011. do Otvorenog prvenstva Australije 2012. godine) Njih dvojica su se dosad sastali u pet završnica Grend Slama, od kojih je Đoković dobio tri. Drže rekord po dužini jedne Grand Slam završnice - 5 sati i 53 minuta na Otvorenom prvenstvu Australije 2012. godine a također i po dužini u mečevima u tri seta (4 sata i 3 minute, Madrid 2009.). Nadal i Đoković su drugi par u povijesti koji se sreo na četiri uzastopne završnice Grand Slama.